
ROMȂNIA

JUDETUL SĂLAJ

COMUNA HOROATU CRASNEI

Horoatu Crasnei, nr. 83, Tel/Fax. 0260637460, cod postal 457185
Cod fiscal 4495085

E-mail: primaria_ horoat@yahoo.com, Web:comunahoroatucrasnei.ro                                                                                                          

Anexă la PHCL nr.64  din 12 noiembrie 2024
CONTRACT DE CONCESIUNE

Încheiat azi,        noiembrie 2024 la comuna Horoatu Crasnei

1. Părţile contractante
COMUNA HOROATU CRASNEI, C.U.I.- 4495085, cu sediul în Horoatu Crasnei, nr.83, judeţul Sălaj, reprezentat prin Mirișan Marian, având funcţia de primar, în calitate de CONCEDENT

Şi

H.C. GAMA DENT SRL, C.U.I. 44844915,  cu sediul în loc. Horoatu Crasnei, nr. 74, comuna Horoatu Crasnei, județul Sălaj, reprezentată prin Costrut Andrea-Iulia –asociat unic, în calitate de CONCESIONAR, au convenit să încheie prezentul contract de concesiune.

Obiectul contractului de concesiune 

Obiectul contractului de concesiune îl constituie exploatarea spaţiului (bunul imobil) în care funcţionează cabinetul medical stomatologic (în incinta Dispensarului uman), situat în Horoatu Crasnei, nr.284,  în suprafață de 68.65mp format dintr-un cabinet medical, hol, sală de așteptare și două grupuri sanitare, conform schiţei spaţiului, care va constitui anexa nr.1.1 la contractul de concesiune. 

Predarea-primirea obiectului concesiunii se va efectua pe bază de proces-verbal care se va încheia la data la care se va da spaţiul în folosinţă, care va constitui anexa 1.2 la contractul de concesiune.

Este interzisă subconcesionarea în tot sau în parte, unei terţe persoane, a spaţiului care face obiectul prezentului contract de concesiune.

3.Termenul

3.1. Durata concesiunii este de 15 ani,  începând cu data de  __ noiembrie 2024

4.Redevenţa
4.1. Redevenţa este de 200 euro/an,  în primii 4 ani.

4.2. După primii 4 ani nivelul minim al redevenţei se va stabili de concedent, pornind de la preţul pieţei, sub care redevenţa nu poate fi acceptată. După negociere cuantumul redevenţei va fi prevăzut într-un act adiţional semnat de ambele părţi contractante.

4.3. Plata redevenţei se face la casieria unităţii.

4.4. Pentru primii 4 ani, începând cu anul 2025, plata redevenţei se va face în ultimul trimestru al anului respectiv. Ulterior termenul de plată a redevenţei se va stabili prin act adiţional.

4.5. Neplata redevenţei în termenul prevăzut la 4.4  dă dreptul concedentului să pretindă penalităţi în cuantum de 0,1% din valoarea acesteia pe zi de întârziere.

4.6. Neplata redevenţei pentru o perioadă de un an duce la rezilierea contractului.

4.7. Redeveţa se plăteşte în lei calculată la cursul B.N.R. din ziua plăţii. 

5. Drepturile părţilor

5.1. Drepturile concesionarului

5.1.1. Concesionarul are dreptul de a exploata în mod direct, pe riscul şi răspunderea sa, bunul imobil care face obiectul prezentului contract de concesiune.

5.2. Drepturile concedentului

5.2.1. Concedentul are dreptul să inspecteze bunul imobil concesionat, să verifice stadiul de realizare a investiţiilor, precum şi modul în care este satisfăcut interesul public prin realizarea activităţii sau serviciului public, verificând respectarea obligaţiilor asumate de concesionar.

5.2.2. Verificarea se va efectua numai cu notificarea prealabilă a concesionarului.

6. Obligaţiile părţilor
6.1. Obligaţiile concesionarului

6.1.1. Concesionarul este obligat să asigure exploatarea eficace în regim de continuitate şi de permanenţă a bunului imobil care face obiectul concesiunii.

6.1.2. Concesionarul este obligat să plătească redevenţa.

6.1.3. Concesionarul are obligaţia de a restitui bunul concesionat, după expirarea contractului de concesiune, în deplina proprietate, liber de orice sarcină, inclusiv investiţiile realizate, cel puţin în condiţiile în care a fost preluat, în caz contrar urmând să suporte contravaloarea daunelor produse.

6.1.4. Concesionarul poate investi în bunul imobil concesionat sau poate realiza lucrări de modernizare a acestuia numai cu acordul concedentului.

6.1.5. În termen de 30 de zile de la data încheierii contractului de concesiune concesionarul este obligat să depună, cu titlu de garanţie, o sumă de 1000 lei, reprezentând o cotă-parte din suma datorată concedentului cu titlu de redevenţă pentru primul an de activitate.

6.1.6. La încetarea contractului de concesiune din alte cauze decât prin ajungere la termen, excluzând forţa majoră şi cazul fortuit, concesionarul este obligat să asigure continuitatea prestării activităţii sau serviciului public, în condiţiile stipulate în contract, până la preluarea acesteia de către concedent.

6.1.7. În cazul în care concesionarul sesizează existenţa sau posibilitatea existenţei unei cauze de natură să conducă la imposibilitatea realizăriii activităţii sau serviciului public, va notifica de îndată acest fapt concedentului, în vederea luării măsurilor ce se impun pentru asigurarea continuităţii activităţii sau serviciului public.

6.1.8. Concesionarul are obligaţia de a onora anumite solicitări ale Ministerului Sănătăţii, specifice sistemului sanitar(efectuarea de gărzi, acordarea de asistenţă medicală de specialitate anumitor categorii de pacienţi, etc.) care vor fi reglementate prin ordin al ministrului sănătăţii.

6.2. Obligaţiile concedentului

6.2.1. Concedentul este obligat să nu îl tulbure pe concesionar în exerciţiul drepturilor rezultate din prezentul contract de concesiune.

6.2.2. Concedentul nu are dreptul să modifice unilateral contractul de concesiune, în afară de cazurile prevăzute expres de lege şi de prezentul contract.

6.2.3. Concedentul este obligat să notifice concesionarului apariţia oricăror împrejurări de natură să aducă atingere drepturilor concesionarului, dacă are cunoştinţă despre aceasta.
7. Modificarea contractului 

7.1.Concedentul poate modifica unilateral partea reglementară a prezentului contract de concesiune, cu notificarea prealabilă a concesionarului, din motive excepţionale legate de interesul naţional sau local, după caz.

7.2.1. În cazul în care modificarea unilatearlă a contractului de concesiune îi aduce un prejudiciu, concesionarul are dreprul să primească în mod prompt o despăgubire adecvată şi efectivă.

7.2.2. În caz de dezacord între concedent şi concesionar cu privire la valoarea despăgubirii, aceasta va fi stabilită de instanţa judecătorească competentă.

7.2.3. Dezacordul dintre concedent şi concesionar cu privire la despăgubiri nu poate să constituie un temei pentru concesionar care să conducă la sustragerea de la obligaţiile sale contractuale.

8. Încetarea contractului de concesiune
8.1. Prezentul contract de concesiune încetează în următoarele situaţii:

a) la expirarea duratei stabilite în prezentul contract, dacă părţile nu convin în scris prelungirea acestuia, în condiţiile legii;

b) în cazul în care interesul naţional sau local o impune, prin denunţare unilaterală de către concedent;

c) în cazul nerespectării obligaţiilor contractuale de către concesionar, prin reziliere unilaterală de către concedent, cu plata unei despăgubiri în sarcina concesionarului;

d) în cazul nerespectării obligaţiilor contractuale de către concedent, prin reziliere unilaterală a contractului de către concesionar, cu plata de despăgubiri în sarcina concedentului;

e) la dispariţia, dintr-o cauză de forţă majoră, a bunului concesionat sau în cazul imposibilităţii obiective a concesionarului de a-l exploata, prin renunţare;

f) schimbarea destinaţiei spaţiilor după concesionare atrage rezilierea de drept a contractului de concesiune;

g) concesionarul poate denunţa unilateral contractul de concesiune pentru motive personale, notificând concedentul cu 60 de zile înainte de data denunţării;

h) în cazul în care titularul cabinetului medical nu mai desfăşoară activitate medicală.

9.Răspunderea contractuală
9.1. Nerespectarea de către părţile contractante a obligaţiilor cuprinse în prezentul contract de concesiune atrage răspunderea contractuală a părţii în culpă.

10. Forţa majoră
10.1. Niciuna dintre părţile contractante nu răspunde de neexecutarea la termen şi/sau de executarea în mod necorespunzător, total sau parţial, a oricărei obligaţii care îi revine în baza prezentului contract de concesiune, dacă neexecutarea sau executarea necorespunzătoare a obligaţiei respective a fost cauzată de forţa majoră, astfel cum este definită în lege.

10.2. Partea care invocă forţa majoră este obligată să notifice celeilalte părţi, în termen de 5 zile de la producerea evenimentului şi să ia toate măsurile posibile în vederea limitării consecinţelor lui.

10.3. Dacă în termen de 5 zile de la producere, evenimentul respectiv nu încetează, părţile au dreptul să îşi notifice încetarea de plin drept a prezentului contract de concesiune fără ca vreuna dintre ele să pretindă daune-interese.

11. Notificări
11.1. În accepţiunea părţilor contractante orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în prezentul contract de concesiune.

11.2. În cazul în care notificarea se face pe cale poştală, ea va fi transmisă prin scrisoare recomandată cu confirmare de primire şi se consideră primită de destinatar la data menţionată de oficiul poştal primitor pe această confirmare.

11.3. Dacă notificarea se transmite prin e-mail sau prin fax, ea se consideră primită în prima zi lucrătoare după cea în care a fost expediată.

11.4. Notificările verbale nu se iau în considerare.

12. Litigii

12.1.În cazul în care rezolvarea neînţelegerilor nu este posibilă pe cale amiabilă, ele vor fi supuse spre soluţionare instanţei competente.

13.Clauze finale 
13.1. Orice modificare a prezentului contract de concesiune se face numai prin act adiţional semnat de ambele părţi contractante.

13.2. Prezentul contract de concesiune, împreună cu anexele 1 şi 2, care fac parte integrantă din cuprinsul său, reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.

13.3. Prezentul contract de concesiune a fost încheiat în 3 exemplare, din care un exemplar pentru concedent şi două exemplare pentru concesionar, astăzi 14 noiembrie 2024, data semnării lui.

Concedent,                                                                  Concesionar,

  Primar,                                                                H.C. GAMA DENT 

 Mirișan Marian                                             Costruț Andrea-Iulia

